Rossiyada bo‘lib o‘tadigan Jahon chempionati saralashining Yevropadagi pley-off bosqichi uchun qur’a tashlanadi. Qur’adan oldin FIFA 8ta terma jamoani 2ta savatchaga ajratgan edi. Birinchi savatchadan Italiya, Xorvatiya, Shveytsariya va Daniya terma jamoalari joy olgan bo‘lsa, Shimoliy Irlandiya, Shvetsiya, Irlandiya va Gretsiya 2-savatchaga joylashtirildi. Tsyurix shahrida telejurnalist Vanessa Happenkazen va afsonaviy futbolchi Fernando Yyerro tomonidan o‘tkazilgan qur’a natijalari quyidagicha bo‘ldi: Shimoliy Irlandiya - Shveytsariya  Xorvatiya - Gretsiya  Daniya - Irlandiya  Shvetsiya - Italiya Pley-off bahslari 9-11 noyabr hamda 12-14 noyabr kunlariga rejalashtirilgan.